דני שלום

דניאל (דני) שלום (נולד ב-1947 בלוד) הוא היסטוריון, פרשן צבאי לשעבר וצייר תעופה ישראלי. נודע לרוב בשל ספרי היסטוריית התעופה הצבאית בישראל שפרסם.

==ביוגרפיה==

שלום נולד ב-1947 וגדל בלוד. בילדותו היה מבלה זמן רב בציור מטוסים בנמל התעופה בלוד (כיום בן-גוריון), שם התפתחה האהבה שלו לתעופה. הוא למד בישיבה תיכונית ברמת גן והתגייס לצה"ל כאלחוטן. מ-1970 עד 1981 ניהל את מרכז התיעוד ההנדסי באלישרא. במקביל עבד במחלקת משקל ואיזון של פרויקט מטוס הערבה בין השנים 1969 עד 1979. בשנת 1972 למד היסטוריה ומדעי המדינה באוניברסיטת בר-אילן.

כמו כן, היה כתב וצייר של בטאון חיל האוויר זאת לפני שהקים את בטאון "באויר". לאחר מכן היה לעורך והכתב הצבאי של העיתון הצופה למשך עשרים שנה בין השנים 1990–2010. במהלך עבודתו ככתב הצבאי, הוציא רישיון טיס אזרחי, אך טס על דגמי מטוסים רבים, ביניהם צבאיים כגון הצוקית, הסקייהוק והפנטום של חיל האוויר.

בשנת 2013, במלאת 100 שנה לנחיתת המטוס הראשון בארץ ישראל, הבלריו 11, בהטסת הטייס הצרפתי ז'יל ודרין, ציין שלום את המאורע עם מספר פרויקטים. כתב את אנציקלופדיה יפעת, אנציקלופדיה מעמיקה הסוקרת את כל אירועי התעופה בישראל. יזם ובנה את פרויקט שחזור דגם של מטוס הבלריו 11 במכללת הולץ בתל אביב עבור תצוגה במוזיאון לתעופה וחלל ראשון לציון שאותו אף הקים בעצמו כפרויקט לציון המאורע. המוזיאון כולל מעל ל-20 מטוסים, ביניהם צבאיים ואזרחיים וכן תערוכה על ראשית התעופה בישראל.

שלום עוסק בתיעוד התעופה בישראל בכתיבת ספרי היסטוריה, ביוגרפיות של טייסים ואנשי צבא ובציור ציורי-שחזור מדויקים של אירועים משמעותיים בתולדות המדינה.

== ספריו ==
* מעבר לאופק - כיבוש החלל בישראל, חלקים א' ו-ב'
* כנפי מלחמה כנפי שלום, 1991
* מטוסים וטילים בעולם, 1996
* חיל האוויר – 50 שנות עליונות אויר, 1998
* מעל האופק – 50 שנות פעילות ישראלית בחלל, 1998
* [https://www.iaflibrary.org.il/Product.asp?ProdID=907 כרעם ביום בהיר – מבצע מוקד בששת הימים], באוויר פרסומי תעופה וחלל, 2002
* [https://www.iaflibrary.org.il/Product.asp?ProdID=951 מטוסי חיל האוויר מהטייגר מות' עד הסופה], באוויר פרסומי תעופה וחלל, 2006
* [https://www.iaflibrary.org.il/Product.asp?ProdID=886 רוח רפאים מעל קהיר - חיל האוויר הישראלי במלחמת ההתשה (1967-1970) - כרך א'], [https://www.iaflibrary.org.il/Product.asp?ProdID=962 כרך ב'], באוויר פרסומי תעופה וחלל, 2007
* [https://user-1723486.cld.bz/ntsyqlvpdyh-yp-t11 אנציקלופדיה יפעת לתולדות התעופה והחלל בישראל], באוויר פרסומי תעופה וחלל, (2013)
* חזון ומעשה בתעשייה האווירית (2013)
* [https://user-1723486.cld.bz/israeli-air-force-battle-1948-2018 חיל האוויר בקרב – 70 שנות עליונות אווירית], באוויר פרסומי תעופה וחלל, 2018
* [https://archive.kippur-center.org/books/danny-shalom-iaf-1973-war-a.pdf מטוסים בערפל הקרב - חיל האוויר במלחמת יום כיפור 1973 - כרך א'], [https://archive.kippur-center.org/books/danny-shalom-iaf-1973-war-b.pdf כרך ב'], באוויר פרסומי תעופה וחלל, 2022, באתר המרכז למלחמת יום הכיפורים

===בשיתוף===
* לבד בשחקים (1994) (בשיתוף עם דני שפירא)
* נץ בשחקים (2002) (בשיתוף עם רן רונן (פקר))
* נת'קה (2010) (בשיתוף עם נתן ניר)

==קישורים חיצוניים==
* [https://simania.co.il/authorDetails.php?itemId=8580 דני שלום], באתר סימניה
* [https://www.israeldefense.co.il/users/דני-שלום דני שלום], באתר IsraelDefence
* עדי לשם, [https://www.iaf.org.il/9076-51082-he/IAF.aspx מספר את חיל-האוויר - בציורים], באתר חיל האוויר
* משה "פומי" הדר, [https://moshepommyhadar.com/בטאון-חיל-האויר/ הסיפור מאחורי התמונה]
* דני שלום, [http://www.mytour-il.co.il/page.asp?page_parent=969 פרשי האוויר מעל ארץ הקודש - לוחמה אווירית בשמי ארץ-ישראל במלחמת העולם הראשונה 1918-1914]
* דני שלום, [http://www.iaflibrary.org.il/Product.asp?ProdID=1326 מטוסים בקו המכחול - ציורי תעופה]
* דני שלום, [https://user-1723486.cld.bz/ntsyqlvpdyh-yp-t11/1986/ אנציקלופדיה יפעת לתולדות התעופה והחלל בישראל] - פרויקט מיוחד למלאת 100 שנים לנחיתה הראשונה בארץ ישראל
* דני שלום, [https://user-1723486.cld.bz/israeli-air-force-battle-1948-2018 חיל האוויר בקרב – 70 שנות עליונות אווירית]

==הערות שוליים==

קטגוריה:היסטוריונים צבאיים ישראלים
קטגוריה:פרשנים צבאיים ישראלים
קטגוריה:ביוגרפים ישראלים
קטגוריה:ישראלים שנולדו ב-1947